Oboževal je življenje.
Ne pravim, da Emmett ni imel zdravstvenih težav,
ampak ni dovolil, da ga potrejo. Ljubil je življenje.
Emmett...
Prisilil te je, da ceniš, kar imaš.
Čeprav je bil nepokreten,
je bil bolj živ od večine ljudi, ki lahko hodijo.
Rad se je smejal. Rad je imel ljudi.
Rad bi vam izrekel sožalje ob izgubi.
Nisem ga izgubila. Vzeli so mi ga.
Je Emmett omenil dogajanje v LifeCaru?
Ste govorili z njim tisti zadnji četrtek?
Telefon mu ni več delal.
Neuspešno sem ga klicala v sredo in četrtek.
Pred tem je rekel,
da je v bolnišnici noro, ni pa razglabljal o tem.
Ni hotel, da me skrbi.
Še šalil se je, kaj je jedel za zajtrk.
Jedel naj bi tunino iz pločevinke in krekerje.
In omako.
Rekel je, da je bilo slastno.
Moj Emmett je bil borec.
Da bi se prostovoljno odločil za smrt?
To ni logično.
Niti malo.
Brodite po vodi.
Brodite po vodi, otroci.
Brodite po vodi.
Brodite po vodi, otroci.
Brodite po vodi.
Bog bo razburkal te vode.
Moški je šel dol do reke.
Moški je šel dol do reke, Gospod.
Moški je šel dol do reke.
Tja je šel molit.
Oh.
Brodite po vodi.
Brodite po vodi, otroci.
PO KNJIGI SHERI FINK
Brodite po vodi.
Bog bo razburkal te vode.
NIHČE NE VE, KAJ SEM VIDEL
33 DNI PO ORKANU KATRINA
1. OKTOBER 2005
Kako ste? Se naju spomnite? -Ja.
Nalog sem vam priskrbel.
VARNOSTNIK
Je še kdo notri? -Ja.
Ven jih spravite.
Remy. Remy! -Fantje.
Vse spravi ven!
Dokler ne končamo, ne smete v zgradbo. Ste razumeli?
Hvala.
Razidite se in zabeležite vse, kar vidite.
Ja, gospod. -Razumem.
Ne morem se navaditi na vonj smrti.
Zato imam rada računovodstvo.
Mislila sem, da ni bilo hrane in vode.
Če ne štejeva teh plastenk z vodo, zloženih do stropa.
Polno je hrane v pločevinkah.
BOLNIŠNICA LIFECARE
Previdno. Tu je dostop omejen.
Lekarna je zaklenjena. Odprli jo bodo.
BOLNIŠNICA MEMORIAL
Poglej to.
Trije recepti za morfij. Vse je podpisala Anna Pou.
Hej.
V šestem nadstropju so našli to.
Točno to je opisal Nakamaru.
Ne smem biti presenečen.
Pa sem vseeno.
Štirje očividci potrjujejo isto zgodbo.
Poujeva je šla v šesto nadstropje usmrtit paciente.
Našli smo brizgalke, ampule in njeno ime na receptih.
Ni to dovolj? -Ne.
Dvema očividcema je rekla,
da namerava dati smrtonosno injekcijo.
Zdravstveno osebje se je za delo v bolnišnici javilo prostovoljno.
Ostali so pet dni, čeprav so bile razmere strahotne.
Kako bi lahko namerno škodovali svojim pacientom?
Jih ubili. -Dokazi so jasni.
Dokazati morava, da so zdravila vbrizgale, da bi jih usmrtile.
Predvsem potrebujeva pričo.
Nekoga, ki jih je videl.
Francis, Vince je rekel, da velja za ta konec tedna. Pokliči ga.
Kako ste danes, ga. Allen? -Kar v redu.
Kar v redu? -Nočem priklicati smole.
Vi jo kar kličite. Rana je videti super.
Hvala vam. -Seveda.
Še vedno potrebujem tisti recept. -Hči ga bo danes prinesla.
Dobro zame. Dobro zame, prijateljica.
Dobro je.
Zelo dobro.
Pacientka je imela restavracijo v St. Claudu.
To je skrivni recept njene družine.
Dobro.
In, kakšna je skrivnost?
Ne morem ti povedati. -Ne?
Zaupnost med zdravnikom in pacientom.
Vau.
Ta ženska. Bog jo blagoslovi.
Prava borka je.
Ja. Čudovita oseba.
Kako kaj nova služba?
Je dovolj dela, da se zamotiš? -Operacije me zamotijo.
Ko pa se umiri...
Ali me skrbi?
Seveda me.
Ja. Ko bi vsaj vedela, kaj delajo.
Te preiskujejo ali ne?
Iskreno...
Imam občutek, da bom grešni kozel.
Zakaj bi to naredili?
Vse je šlo v franže in nekdo mora prevzeti krivdo.
Anna, se sploh zavedaš, kako zelo te spoštujejo?
Ne. To se ne more zgoditi.
Samo pomagati sem jim skušala. Samo to sem naredila.
Vem. Poznam te.
Bog je dober, ne?
Bdi nad nama. Načrt ima za naju.
Zmagala bo resnica.
To bi rada verjela. Res.
Poznaš Franka Minyarda? -Ne.
Nosi kavbojske škornje in igra trobento na ulici.
Ne moreš ga spregledati.
Ne zveni kot tipičen patolog. -Saj ni patolog.
Zakaj je potem mestni mrliški oglednik?
Ker so ga izvolili.
Ljudje ga imajo radi in ga vedno znova izvolijo.
Torej ni zdravnik? -Je. Ginekolog.
V pogrebnem zavodu dela?
Začasno. Njihove pisarne je poplavilo.
MRLIŠKI OGLEDNIK
Oprosti, Butch. Ne zmeni se za nered.
Na hitro smo morali spakirati, ko nam je zalilo pisarne.
Ste rekli Virginia? -Ja.
Virginia, veste, od kod prihaja izraz "mrliški oglednik"?
Ne vem.
Iz izraza "v pristojnosti krone".
Iz Velike listine svoboščin.
Ogledniki so bili nekoč pomembni kraljevski uradniki.
Dandanes pa imamo predvsem opravka s trupli.
IGRA IN POJE
In tako smo prišli do tvojih obdukcij, Butch. Usedita se.
Veliko težavo imamo.
Kakšno? -Ne vem, ali je šlo za umor.
Kako ne? -Trupla so neuporabna.
Teden dni so se razkrajala na vročini.
Niti dobrega vzorca krvi ne dobimo.
Če prav razumem, mamila pustijo sledi
v čvrstejših tkivih, kot so jetra in možgani,
in v tekočini v trebuhu.
Ste patologinja?
Ne, sem pa govorila s patologom. No, z dvema.
Nista videla teh trupel.
Vseeno moramo testirati vzorce tkiva, Frank.
To je naročil sam državni pravobranilec.
Prav. V redu.
Povedal mu bom, kaj si rekel.
Vidiš, s čim imam opravka?
Preobremenjen sem.
Ampak takole bom.
Poklical bom zvezno ekipo, da vzame vzorce in jih pošlje v laboratorij.
Samo zate, Butch. -Hvala, Frank.
To zelo cenim.
Ne bi moral Minyard zbirati dokaze?
Določa, kaj naj naredijo.
Ne beli si glave. Imava vzorce tkiva.
Mrliški oglednik ne odloča o teh zadevah.
Poslušaj.
Zdravstvena skupnost v tem mestu je tesno povezana. Minyard je del nje.
Samo dokazom bi se moral posvečati.
Ne bodo kar stali križem rok in gledali, kako se spravljamo na njihove kolege.
Na to moraš biti pripravljena.
Živijo, ljubica.
Živijo. Kako si se imel?
V redu. V redu.
Si se danes slišala s svojimi? -Ja, s sestro sva poklepetali.
Kako napreduje primer? -Nič pretresljivega se ne dogaja.
Risalni blok sem ti prinesel.
Morda te bo navdihnil, da naslikaš kaj novega,
mogoče tiste angele.
Hvala, Butch, a ni mi do tega.
Prav. V galerijah jih prodajajo. Tudi to je dobro, ne?
Mogoče kmalu.
Prav.
Večerjo grem pripravit.
Piščanca z brokolijem imava. -V redu.
Prosim? -Jaz sem. Ugani, kaj.
Nekdo iz Memoriala, ne LifeCara, hoče govoriti z nama.
Kaj takega. Kdo pa?
Našla sta.
Arthur Schafer. -Virginia Rider.
Bryant King. Me veseli. -Ja.
Vstopita.
Poklical sem vas, ker sem videl prispevek o najdenih truplih v Memorialu.
Nisem mogel verjeti, koliko jih je bilo v kapeli.
Zakaj ne?
V sredo sem pacientko razglasil za mrtvo zaradi naravnih vzrokov.
Odnesli smo jo v kapelo. Bila je šesta pacientka v tisti sobi.
Zapisal sem si.
Potem ni nihče več umrl v prvem nadstropju, dokler sem bil v bolnišnici.
Pripravljen sem priseči, saj sem štel v glavi.
Poznal sem skupno število umrlih v bolnišnici.
Koliko jih je bilo?
V četrtek 20 ali 21. Prepričan sem.
Ko sem izvedel, da so našli 45 trupel,
nisem mogel verjeti. Ni šans, da je toliko ljudi umrlo,
potem ko sem zapustil bolnišnico.
Koliko bolnišnic izgubi dvajset pacientov na dan?
Nekateri pravijo, da so bile krive obupne razmere.
Ni bilo elektrike. Bilo je zelo vroče.
Ljudje ne umirajo tako pogosto, tudi če so okoliščine neugodne.
Ni bilo to.
Kaj pa je bilo?
Vedel sem, da se nekaj dogaja.
Govoril sem s Kathleen Fournier. Bila sva sošolca na faksu.
O čem sta govorila?
Nisem čisto prepričana.
Kaj pa misliš?
Tega ne smeš nikomur povedati, prav?
Rekla sta, da ne bomo mogli spraviti ven vseh,
da pacienti trpijo in moramo prekiniti to trpljenje.
Če pacienti trpijo, jim moramo pomagati.
Nista se pogovarjala o tem.
O odpravi bolečin.
Res mislim, da ne. -Kdo?
Ewing Cook in Anna Pou sta se pogovarjala, da bi končala trpljenje pacientov.
Anno sem slišala reči: "O ja. To mi ne bo težko."
Kaj?
Pomislil sem, da to ni normalno. Ne plačujejo nas za to.
Plačujejo nas, da skrbimo za ljudi, da jim pomagamo.
Vedeli ste, kaj je mislila, a se niste soočili z njo?
Morate razumeti. Bil sem eden redkih črnih zdravnikov.
Šele začel sem delati tam.
Nekateri so se bali ljudi zunaj bolnišnice, pri meni pa je bilo obratno.
Bali ste se ljudi v bolnišnici?
Takole bom rekel.
Govorilo se je, da je mesto polno plenilcev, posiljevalcev in ostrostrelcev.
Da New Orleansu vladajo zločinci.
V resnici pa so govorili o črncih.
To sem videl na klančini urgence, ko so nagnali črnce.
Skušal sem jim pomagati.
Kaj se dogaja? Zakaj jim ne pomagamo?
Nimamo prostora za te ljudi.
Jim sploh ne bomo pomagali?
Ko sem videl, kaj se dogaja, sem vedel, da sem nemočen.
Bili so oboroženi.
Bali ste se, da vas bodo ustrelili. -Niti ne.
Najbrž me ne bi ustrelili pred vsemi, bi me pa gotovo odstranili.
Povem, kaj mi leži na duši, hkrati pa vem, kdaj se ugrizniti v jezik.
Ljudi sem potihoma obvestil o dogajanju.
Kako pa?
Sporočila sem poslal.
Komu? -Najboljšemu prijatelju.
Povedal sem mu, da zla bitja v bolnišnici nameravajo evtanazirati paciente.
Zla bitja? -Ne morem jim reči ljudje.
Nameravali so ubiti ljudi, ki niso nič zagrešili.
Nedolžne ljudi.
Ljudje ne delajo tega.
Ti, ti... Primerna beseda je pezdeti. O umoru so govorili!
Ste videli karkoli v zvezi s tem?
Moj zadnji dan je do mene pristopil neki moški.
Mislim, da je bil bolničar. Rekel je...
Dr. King.
Bi se nam pridružili pri molitvi? -Molitvi?
Ko je to rekel, sem se vprašal, kaj je zdaj to.
Nato sem zagledal Anno Pou.
Imela je polne roke 10-mililitrskih brizgalk z roza iglo.
Zakaj je imela toliko igel?
Ste videli, da bi dr. Pou komu kaj vbrizgala?
Ne. Toda imela je polne roke brizgalk,
ljudje pa so govorili stvari, ki jih ne bi...
Niti pomisliti ne bi smeli na to.
Rekel sem si, da to ni normalno.
"Najbrž ne bi smel biti tu.
Ne morem sodelovati pri tem."
Kam greš?
Stran.
Zapustil nas boš? -Veš, kaj se dogaja tu?
Mogoče lahko to pri sebi opravičiš.
Jaz ne morem. Niti ustaviti jih ne morem.
Imajo pištole in moč.
Takrat ste odšli?
S čolnom.
Izkrcal sem se, brodil do suhega in pešačil do svoje hiše.
Ste to še komu omenili?
Katrina se je sprevrgla v tragedijo.
Takrat so začeli sprejemati obžalovanja vredne odločitve.
Voda in blato se umikata, na dan pa prihajajo skrivnosti.
Govorice o odločanju med življenjem in smrtjo,
o ubijanju iz usmiljenja, kar smo prvič slišali tu.
Porajajo se nova vprašanja o tem, ali je osebje v poplavljeni bolnišnici
omenjalo evtanazijo pacientov.
So se po Katrini v tisti bolnišnici zatekli k evtanaziji?
V času, ko je v mestu vladal kaos?
UBOJI IZ USMILJENJA?
MNENJE DR. BRYANTA KINGA
Večina ve, da se je zgodilo nekaj, kar se ne bi smelo.
Ena od zdravnic je imela polno roko brizgalk.
Ne vem, kaj je bilo v njih.
Slišal sem jo reči le:
"Dala vam bom nekaj za boljše počutje."
Mojbog. Saj ni res.
Razumem njegovo skrb.
Ampak uničil bo ugled vseh zdravnikov, ki so kdaj delali v tisti bolnišnici.
Horace, pretiravaš. -Ne bi rekel.
Če je to, kar pravi, res, je naravnost strašno.
Toda česa takega ne obešaš na velik zvon.
Zdravnica z brizgalkami je večkrat govorila z mediji po telefonu.
Poudarila je, da so se vsi v bolnišnici počutili zapuščeno.
Zdravnica je dejala:
"Naredili smo vse, kar smo lahko, da bi rešili paciente.
Vlada nas je prepustila smrti v hišah, na ulicah, v bolnišnicah.
Veliko nas je morda delalo napake,
a naredili smo najbolje, kar smo lahko."
O primeru bomo spet poročali, ko dobimo nove podatke.
Ga. Isbell, bili ste vodja zdravstvenega osebja v LifeCaru.
Tako je.
V četrtek, 1. septembra,
so tri zdravstvenice iz Memoriala prišle v šesto nadstropje.
Kaj ste mislili, da se dogaja?
Sklepala sem, da bodo poskrbele za paciente.
Zakaj bi sicer prišle gor?
To jaz sprašujem vas.
Če je šlo za kaj drugega, ne vem nič o tem.
Ste pisali kartone? Ste beležili, katera zdravila ste dajali pacientom?
Smo, dokler je šlo.
Nismo mogli spremljati vsega.
Bil sem tam. Lahko si predstavljam, kaj ste prestali.
Ne morete si predstavljati.
Še sanja se vam ne.
Zelo smo se trudili, da bi jih vse ohranili pri življenju.
Hočem vedeti, zakaj je trajalo tako dolgo,
da so nam prišli pomagat evakuirat paciente.
Zato smo izgubili toliko pacientov.
Kje je bila vlada? Kje je bila naša pomoč?
Ga. Isbell... -Ne.
Ljudi, ki so ostali in delali med nevihto, pustite pri miru.
Zdravnike in zdravstveno osebje, ki so ostali in skrbeli za paciente,
se trudili, da ne trpijo, pustite čisto pri miru.
Junaki so.
Lahko naredimo premor.
Od tega?
To ni nič.
Doma ne morem spati.
More me tlačijo. Vidim obraze svojih pacientov.
Slabo vest imam, ker sem določila, kdo bo delal med orkanom.
Čutim bolečino ob smrti čisto vsakega pacienta.
Vem, da je težko, toda hvaležni smo vam.
Kako si drznete priti sem iz varnega zavetja
in skušate odločiti, kaj je bilo prav in kaj ne.
Vaše početje ni pošteno.
Ni.
Žal mi je, preprosto ni.
Walker, si me klical? -Anna, vstopi.
Kaj se dogaja?
Res imamo srečo, da delaš tu.
Res. To veš. Ampak...
Gotovo si videla prispevke na CNN-u in drugje.
Vem zanje.
Toda zaposlena sem s skrbjo za paciente. Nimam časa za poročila.
Glede na to, da v poročilih omenjajo tebe,
smo morali malo razmisliti.
Kaj bo, če se operacija sfiži?
Ne zaradi tvoje krivde. Toda to se dogaja.
Kaj hočeš reči? Ne okoliši.
Mogoče bi bilo bolje, da nekaj časa ne bi operirala.
Če bi se zgodilo kaj nepričakovanega, bi uničilo ugled univerze.
Veš. Zato...
Hočeš, da neham operirati? -Razmisli o tem.
Še vedno bom skrbela za svoje paciente.
Le nekaj časa ne boš operirala.
To me ubija, a tako sva se dogovorila.
Ni tisto ona? Tista Poujeva.
Ja.
Si videl? Mislim, da govorita o naju.
Mogoče. Kaj potem? -Je, kar pač je.
Sem ti povedal za Michaela Younga?
Michael je igral golf z nekim tipom v Covingtonu.
Ta tip je zadel ptiča.
Med letom. Ptič je sicer preživel...
V Memorialu je delala.
Ju grem nadret?
Kaj?
To bi res zaleglo.
Ja. Stari sta. Zmogel bom.
Misliš, da ne zmorem? -Rada bi šla domov.
Res? -Anna. Anna?
Oprostita. -Laura.
Živijo. Kako sta? -Živijo.
Živijo, Laura. Živijo.
S Henryjem sva ti hotela povedati, da te podpirava.
Misliva nate in moliva zate.
To, kar se ti dogaja, je zelo krivično.
Ne bom ti nasprotovala.
Sporoči, če ti lahko kakorkoli pomagava.
Hvala, Laura. Hvala. To mi veliko pomeni.
Najlepša hvala. -Drži se.
Poklicala te bom. -Hvala.
Hvala.
Ni ravnala krščansko...
VOZNIŠKO DOVOLJENJE
PRIMER RECEPTA S PODPISOM
BOLNIŠNICA MEMORIAL
Okrepitve. -Zelo si prijazen. Hvala.
Najzanimivejše dejstvo dneva?
Osem zjutraj je. Ne boš našla česa boljšega?
Ni šans. -Prav.
Poujeva ima brata Fredricka. Deset sorojencev ima.
To sem vedel.
Na begu je zaradi mamil.
Urad za boj proti mamilom ga išče.
Uradno je. Vse pri tem primeru je totalno noro.
Moja novica sicer ni tako zanimiva, a dobili smo toksikološke izvide.
In?
Testirali so vzorce tkiva osemnajstih mrtvih pacientov iz Memoriala.
Pri devetih so našli sledi morfija,
pri sedmih od teh devetih pa še sledi midazolama oziroma verseda.
Točno ti zdravili je Nakamaru dal Poujevi.
Vodja laboratorija je rekel, da je najdba midazolama v truplih skrb vzbujajoča.
Seveda. Tega ni mogoče drugače upravičiti.
V kombinaciji z morfijem je zelo učinkovito ubojno sredstvo.
Ta poročila so vsekakor v pomoč,
toda obramba se bo spravila na stanje trupel.
Veš? Ti dokazi nisi zanesljivi.
Kako bova to izpodbila? -Dobiti morava mnenje izvedencev.
Vse bova poslala vrhunskim patologom.
ODVETNIK
Anna, žal se bova morala začeti pripravljati na obrambo.
Kaj ste slišali?
Žal se govori, da se tožilstvo osredotoča na vas.
Mojbog.
Anna? Vse bo v redu. Poslušajte me.
Zbrala bova vse zdravnike v mestu, ki vas podpirajo.
Drugače ob naslednjem orkanu ne bo hotel delati noben zdravnik.
Javnost mora to vedeti.
Kaj bova?
Najprej bomo šli na ekskurzijo.
Ekskurzijo? -Ja.
Vi, jaz in medicinski sestri, ki sta bili zadnji dan z vami.
Hočem, da se vrnemo v Memorial. -Nazaj v bolnišnico hočete? Zakaj?
Pojasnile mi boste, kaj vse se je zgodilo tisti dan.
Hočem, da se strinjamo glede dogodkov.
Sama ne bi hotela evtanazije, razumem pa, da si jo želijo tisti, ki trpijo.
Ja. Katolik sem, to ni v skladu z mojo vero, a če sem rastlina,
odklopite aparate. -Če je to tvoja odločitev, prav.
A kolikor vem, ni v Memorialu nihče podpisal privolitve.
Tako je. Niso pridobili dovoljenj.
Kaj pravi Linda na vse to?
Ne pogovarjava se o službi. -Res? Nikoli?
Niti ne. -Zakaj pa ne?
Kot prvo nočeš, da špecerist izve tvoje skrivnosti.
Kdo izda svoje skrivnosti špeceristu? Saj nismo leta 1955.
Če bi Linda videla, da se sekiram zaradi primera, bi jo skrbelo zame.
Bala bi se, da preveč delam ali da bom zbolel.
Tega ne rabi, sploh ne zdaj.
Kako se drži?
Ni bila samo najina hči.
V zadnjih petih mesecih
je izgubila tudi očeta in sestrično, s katero sta bili kot sestri.
Grozno je.
Sploh si ne predstavljam. Tako zelo mi je žal.
Po svoje žaluje. Ne silim vanjo.
Kaj na vse to pravi Kevin?
Če sem iskrena, se trenutno ne razumeva najbolje.
Na srečo imam ta primer.
Ampak glej, da ne boš pretiravala.
Garaš. Si kot človeška trgovina, ki je odprta vso noč.
Človeška trgovina.
Še nikoli mi nisi rekel česa tako lepega.
Skrbi me zate.
Mene skrbi zate. -Mene bolj skrbi.
Ne bi rekla. Mene veliko bolj skrbi.
Prav, predam se.
Opravke imam. Se dobiva v pisarni, prav?
V redu. -Velja.
Gdč. Rider.
Ga. Everett?
Opravičujem se, ker sem kar prišla,
a vedeti moram, kaj delate za mojega Emmetta.
Trudiva se. Obljubim.
Torej napredujeta? -Ja.
Obstaja veliko vplivnih ljudi, ki bi to radi pometli pod preprogo.
To se ne sme zgoditi.
Ne bo se.
Nekaj sem prinesla.
Ta je edina, ki je preživela poplavo.
Želim, da jo imate.
Ne. Ne morem.
Vzemite jo. Prosim.
Nekaj morate vedeti, ga. Everett.
Emmett je obraz našega primera.
Trudiva se, da bo njegovi pravici zadoščeno.
Tako zelo ga pogrešam.
Boli.
Nihče nima pravice igrati Boga in končati življenje.
Nima. Ni mi mar, kdo je.
Hvala, da ste si vzeli čas.
G. Nakamaru, hvala, da ste prišli.
Želiva, da potrdite, katera zdravila v lekarni so ostala.
V redu.
Morfija, verseda in ativana ni.
Kaj pa druga nadzorovana zdravila? -Tu so.
Obstajajo zapiski o tem, kdo je izpraznil lekarno?
Ja.
Seznam zadnjih ljudi, ki so vzeli zdravila.
Lahko poveste, čigav podpis je to? -Od Anne Pou. Ja.
Ona je zadnja vzela zdravila.
Ljubi bog.
Ne predstavljam si, kaj ste preživljali.
To je bilo naše delo.
Sta v redu?
Le... -Hudiča.
Zdaj je videti veliko huje.
Kaj bi radi videli?
Vse. Povejte nam, kaj ste delali.
Kako ste pomagali ljudem. Kako ste jih rešili.
Paciente smo do helikopterja prenašali tu skozi.
Po stopnicah dol, skozi tisto luknjo, po klančini do teh stopnic.
Neverjetno.
So pacienti sami hodili ali ste jih nosili?
Večino smo morali nesti.
Bilo je...
Herkulsko. Točno tako je bilo.
To je helidrom. -Ja.
Dolgo ni bil v uporabi.
V slabem stanju je.
Temu bi lahko rekli epicenter.
Tisto je kapela. To gotovo že vesta.
Ja.
Tega, kar se je zgodilo tu, noben človek ne bi smel doživeti.
Kaj...
Nihče drug ne bi smel biti tu.
Tisto je dr. Pou.
Anna Pou?
In medicinski sestri, ki sta šli z njo v 6. nadstropje.
Porkadrek. Saj ni res.
Dr. Pou.
Ja?
Virginia Rider in Arthur Schafer.
Delava za louisianskega državnega pravobranilca.
Živijo, Anna.
Sem Rick Simmons, odvetnik dr. Poujeve.
G. Simmons, iti moramo. -Ja, ja.
Če dovolite. Anna.
Ne morem verjeti, da se je to zgodilo.
Kaj delajo tu?
Tisto, kar mi. Dejstva iščejo. Ne skrbite glede tega.
Anna. Anna, hej.
Posvetili se bomo svoji nalogi.
Pozabite nanje. Prav?
Razkažite nam še ostalo. Gremo.
MINISTRSTVO ZA PRAVOSODJE
Arthur Schafer.
G. Schafer, sem Mike Murphy iz LifeCara.
Kako ste?
V redu. Hvala. -Dobro.
Spoznali ste Kristy Johnson, našo vodjo fizioterapije.
Ja, spomnim se. -Rada bi vam povedala še nekaj stvari.
Rada bi spet govorila z vami. -Prav, organiziral bom sestanek.
Živijo, Walker.
Anna.
Rada bi spet delala.
Vem.
Toda oba poznava birokracijo v bolnišnicah.
Kolesje se počasi premika.
Mislila sem, da si ti glavni.
Moje paciente je treba operirati.
Sam veš, da ni veliko otorinolaringologov.
Vem, ja.
Sploh nisem obtožena zločina. -Tudi to vem.
Si kdaj prebral obrazložitev poslanstva medicinskega centra LSU?
Piše, da je zdravstvena oskrba, ki se posveča pacientom
in vključuje najkakovostnejšo profesionalnost, osnova...
Prebral sem jo. Napisal sem jo.
Lepo povedano. -Hvala.
Prav. Poskusil te bom spraviti nazaj v operacijsko dvorano.
Hvala, Walker.
Hvala.
Sem edini zunanji zdravnik, ki je preučil dokaze?
Ne. Poslali smo jih več zunanjim izvedencem.
Na kaj kažejo dokazi, dr. Baden?
Na umor.
V vseh primerih? -Ja.
Kljub stanju trupel? -Ja.
Vseh devet primerov, ki sem jih preučil, bi označil za umor.
Hvala, da ste si vzeli čas. -Hvala.
Kristy Johnson je tu.
Z dr. Poujevo sem šla do sobe Emmetta Everetta.
Veste, o kom govorim, ne? Pri zavesti je bil.
Vemo za Emmetta Everetta, ja.
Rekla mi je, da mu namerava nekaj dati.
Rekla mu bom,
da mu bom dala nekaj proti vrtoglavici.
Kaj praviš?
Ne vem. Pa že.
Boš v redu? Hočeš, da grem s teboj?
Ne. Ne, v redu sem.
Emmett Everett ni bil edini.
Dr. Pou in medicinski sestri sem peljala še do drugih pacientov.
Zraven sem bila, ko so jim vbrizgale zdravila.
Paciente sem držala za roke.
Pomolila sem.
Videli ste, da je dr. Pou pacientom vbrizgala zdravila?
Ja.
Za katere paciente je šlo?
Wildo McManus.
Videli ste jo vbrizgati zdravilo W. McManus?
Ja.
Ste pripravljeni pričati? -Ja.
Ko sem odhajala, sem slišala dr. Pou.
Lahko bi govorila o g. Alfordu, mislim pa, da je govorila o ge. McManus.
Rekla je:
"Tri odmerke sem ji morala dati.
Močno se je upirala."
Nekaj takega.
Žal mi je, da je tako dolgo trajalo.
Težko je.
Lahko stopim ven? -Seveda.
Obvestil sem državnega pravobranilca. Hoče, da jo aretiramo.
Lahko bi naredili še kaj, ampak noče več čakati.
Mnenja se že spreminjajo. -Kaj to pomeni?
Ves zdravstveni sistem.
Zdravniki ščitijo svoje, zdravstveniki svoje.
Vse bo prišlo v javnost.
Anna Pou si ne zasluži posebne obravnave. -To ne pomeni, da je ne bo deležna.
Boš videla. V osje gnezdo bomo dregnili.
Ja, gospod. Bomo.
Mi gremo po Landryjevo in Budovo, ti pa pojdi po Poujevo.
Si pripravljena?
Ja.
ENAJST MESECEV PO KATRINI
17. JULIJ 2006
Pred vsako aretacijo pomislim,
da bom nekomu za vedno spremenila življenje.
Toda sinoči sem spala kot ubita.
Se vidiva na drugi strani. Adijo.
Gremo. -Pa pojdimo.
Državni agenti! Odprite vrata!
Anna Pou?
Ja, jaz sem Anna Pou.
Imamo nalog za vašo aretacijo zaradi štirih ubojev.
Imate pri sebi ali v hiši orožje? -Ne.
Preiskati vas moram.
Je še kdo v hiši? -Ne.
Kam me peljete?
Tu vas bomo popisali in peljali v pripor v New Orleansu.
Kaj pa moji pacienti? Na intenzivni negi so. Ne morem jih kar pustiti.
Pomembne izvide čakam.
Vas lahko kdo zamenja? -Ja, ampak...
Lahko jih boste poklicali.
Ves dan sem operirala. Se lahko vsaj preoblečem?
Seveda.
Ne morete počakati zunaj?
Ne, gospa. Ne morem.
Snemite nakit in vzemite le vozniško dovoljenje.
Nimam nakita, vozniško pa imam v...
Ne segajte noter.
Vaša vozniška?
V denarnici je.
V redu. Naštela vam bom pravice.
Imate pravico do molka. Karkoli rečete, lahko na sodišču uporabimo proti vam.
Imate pravico do odvetnika.
Če si ga ne morete privoščiti, vam ga bomo dodelili.
Podpišite obrazec, da razumete te pravice.
Boste odgovarjali na vprašanja brez odvetnika?
Ne.
Odpirajo vrata.
Dragi Bog.
Vodi naju in nama stoj ob strani.
Pomagaj drugim, da ne verjamejo lažem.
Tistim, ki delajo proti nama, pomagaj spoznati resnico.
Prosim, Gospod, čuvaj naju.
Navdaj naju z močjo, da bova kos težavam
in krivicam.
Pokaži nama pot nazaj v svojo večno dobroto in svetlobo.
Amen.
Prevedla Nena Lubej Artnak